| *Bartonella quintana* |
| --- |
|  |
| Clasificación científica |
| 

|  |  |
| --- | --- |
| Reino: | Bacteria |
| Filo: | Proteobacteria |
| Clase: | Alphaproteobacteria |
| Orde: | Rhizobiales |
| Familia: | Bartonellaceae |
| Xénero: | ''*Bartonella* |
| Especie: | ''***B. quintana''*** |

 |
| Nome binomial |
| '**Bartonella quintana'**(Schmincke 1917) Brenner et al. 1993 |
| Sinonimia |
| * *Rochalimaea quintana*(Schmincke 1917) Krieg 1961
* *Wolhynia quintanae*Zhdanov e Korenblit 1950
* *Rickettsia wolhynica*Jungmann e Kuczynski 1918
* *Rickettsia weigli*Mosing 1936
* *Rickettsia quintana*Schmincke 1917
* *Rickettsia pediculi*Munk e da Rocha-Lima 1917
* *Burnetia (Rocha-limae) wolhynica*Macchiavello 1947
 |

***Bartonella quintana*** (antes chamada *Rochalimaea quintana*, e *Rickettsia quintana*), é unha especie bacteriana infecciosa transmitida polo piollo do corpo humano. Este microorganismo é o axente causante da febre das trincheiras. Esta bacteria causou unha gran epidemia durante a Primeira guerra mundial en Europa na que enfermaron arredor de 1 millón de soldados de febre das trincheiras. Tamén hai casos actuais en Asia, Norteamérica, Europa e norte de África.

*B. quintana* é unha bacteria con forma de bacilo, aerobia, gramnegativa e difícil de cultivar. A doenza infecciosa que causa, a febre das trincheiras, ten como vector primario á piollo do corpo *Pediculus humanus humanus* (tamén chamado *Pediculus humanus corporis*). O seu primeiro cultivo axénico (puro) illado fíxoo J.W. Vinson en 1960, a partir de mostras dun paciente de Cidade de México. Despois seguindo os postulados de Koch, infectou a voluntarios con esta bacteria, que mostraron síntomas e manifestacións clínicas concordantes coa febre das trincheiras. O mellor medio para cultivar esta bacteria é o sangue enriquecido nunha atmosfera que conteña un 5% de dióxido de carbono.

Xenoma
------

*B. quintana* ten un xenoma estimado de 1.700 a 2.174 kb.

Fisiopatoloxía
--------------

Os humanos son os únicos hóspedes desta bacteria *in vivo*. Infecta as células endoteliais e pode infectar tamén os eritrocitos ao unirse a eles e entrar no seu interior dentro dun gran vacúolo. Unha vez dentro, empeza a proliferar e causa atipia nuclear (colonización intraeritrocítica por *B. quintana*). Isto orixina que se suprima a apoptose nas células, se liberen citocinas proinflamatorias, e se incremente a proliferación vascular. Todos estes procesos orixinan nos pacientes síntomas sistémicos (calafríos, febre, diaforese), bacteremia, e agrandamento dos ganglios linfáticos. A cuberta de lipopolisacárido de *B. quintana* xoga un papel principal na infección, xa que dito composto é antagonista do receptor de tipo Toll 4. A razón de que esta infección poida ser persistente é que este organismo tamén fai que os monocitos sobreproduzan interleucina 10 (IL-10), o que activa a resposta inmune. *B. quintana* tamén induce lesións que aparecen na anxiomatose bacilar que fai protrusión no lume vascular, e a miúdo oclúe o fluxo sanguíneo. A potenciación do crecemento destas células crese que se debe á secreción de factores anxioxénicos, que inducen a neovascularización. Detectouse a liberación de partículas icosaédricas de 40 nm de lonxitude en cultivos da especie estreitamente emparentada con *B. quintana*, *B. henselae*. Estas partículas conteñen un segmento de ADN liñal de 14 kb, mais a súa función na fisiopatoloxía de *Bartonella* é aínda descoñecida.
Nos pacientes de febre das trincheiras ou de endocardite inducida por *B. quintana*, tamén se observaron lesións de anxiomatose bacilar. Hai que salientar, que a endocardite se considera unha nova manifestación da enfermidade, porque non se observara nas tropas da Primeira guerra mundial.

Ecoloxía e epidemioloxía
------------------------

Déronse casos recentes de infección por *B. quintana* en todos os continentes, menos na Antártida. As infeccións locais foron asociadas con factores de risco como a pobreza, alcoholismo, e carencia de teito. As probas serolóxicas da infección por *B. quintana* en pacientes hospitalizados sen fogar mostraron que un 16% estaban infectados, a diferenza do 1,8% das persoas sen fogar non hospitalizadas, e o 0% dos doantes de sangue totais. A demostración de que os piollos do corpo son os axentes clave para a transmisión desta doenza é relativamente recente.
Isto foi atribuído a vivir en malas condicións sanitarias e en áreas ateigadas, onde se incrementa o risco de entrar en contacto con outros ndividuos que portan *B. quintana* e ectoparasitos (piollo do corpo). Tamén hai que salientar que o incremento da inmigración en todo o mundo está tendo tamén un papel no espallamento da febre das trincheiras, desde as áreas onde é endémica a poboacións susceptibles que viven en malas condicións en áreas urbanas doutras partes do mundo. Unha preocupación recente é a posibilidade da aparición de novas cepas de *B. quintana* por medio de transferencia horizontal de xenes, que podería dar lugar a que adquirisen factores de virulencia.

Manifestacións clínicas
-----------------------

*B. quintana* e o complexo *Mycobacterium avium* coinfectan a pacientes de SIDA.
As manifestacións clínicas da infección por *B. quintana* son moi variables. O período de incubación é de 5 a 20 días (antes pensábase que era de 3 a 38 días). A infección pode empezar cun inicio agudo de episodio febril, seguido de episodios febrís recorrentes, ou unha enfermidade persistente de tipo tifoide; son frecuentes as erupcións maculopapulares, conxuntivite, dor de cabeza, e mialxias, e é menos común a esplenomegalia. A maioría dos pacientes presentan dor na zona das tibias, dor muscular nas pernas e costas,e hiperestesia (sensibilidade) nas canelas. A infección por *B. quintana* é mortal só en raros casos, a non ser que se desenvolva unha endocardite e non sexa tratada. A peda de peso e a trombocitopenia tamén se observan ás veces. A recuperación pode tardar ata un mes.

Diagnóstico e tratamento
------------------------

Para ter un diagnóstico definitivo da infección por *B. quintana* cómpre utilizar técnicas de cultivos serolóxicos ou de amplificación de ácidos nucleicos. Para diferenciar entre diferentes especies fanse ensaios de inmunofluorescencia que usan antisoro de rato, e tamén hibridación do ADN e polimorfismos de lonxitude de fragmento de restrición, ou secuenciación do xene da citrato sintase. O tratamento xeralmente consiste en administrar durante de 4 a 6 semanas doxiciclina, eritromicina, ou azitromicina.

Notas
-----

1. ↑  "Definition of Bartonella quintana". MedicineNet. Arquivado dende o orixinal o 05 de xuño de 2011. Consultado o May 3, 2011.
2. ↑  LPSN Bartonella
3. 1 2  Ohl, ME; Spach, DH (2000). "Bartonella quintana and urban trench fever". *Clinical infectious diseases* **31** (1): 131–5. PMID 10913410. doi:10.1086/313890.
4. 1 2  O'Rourke, Laurie G.; Pitulle, Christian; Hegarty, Barbara C.; Kraycirik, Sharon; Killary, Karen A.; Grosenstein, Paul; Brown, James W.; Breitschwerdt, Edward B. (2005). "*Bartonella quintana* in Cynomolgus Monkey (*Macaca fascicularis*)". *Emerging Infectious Diseases* **11** (12): 1931–4. PMID 16485482. doi:10.3201/eid1112.030045. Arquivado dende o orixinal o 18 de xuño de 2009. Consultado o 17 de xullo de 2015.
5. ↑  Jackson, Lisa A.; Spach, David H. (1996). "Emergence of *Bartonella quintana* Infection among Homeless Persons". *Emerging Infectious Diseases* **2** (2): 141–4. PMC 2639836. PMID 8903217. doi:10.3201/eid0202.960212. Arquivado dende o orixinal o 07 de xullo de 2010. Consultado o 17 de xullo de 2015.
6. 1 2  Maurin, M; Raoult, D (1996). "Bartonella (Rochalimaea) quintana infections". *Clinical Microbiology Reviews* **9** (3): 273–92. PMC 172893. PMID 8809460.
7. ↑  Roux, V; Raoult, D (1995). "Inter- and intraspecies identification of Bartonella (Rochalimaea) species". *Journal of clinical microbiology* **33** (6): 1573–9. PMC 228218. PMID 7650189.
8. ↑  Hadfield, T.L.; Warren, R.; Kass, M.; Brun, E.; Levy, C. (1993). "Endocarditis caused by Rochalimaea henselae". *Human Pathology* **24** (10): 1140–1. PMID 8406424. doi:10.1016/0046-8177(93)90196-N.
9. ↑  Popa, C.; Abdollahi-Roodsaz, S.; Joosten, L. A. B.; Takahashi, N.; Sprong, T.; Matera, G.; Liberto, M. C.; Foca, A.; et al. (2007). "Bartonella quintana Lipopolysaccharide Is a Natural Antagonist of Toll-Like Receptor 4". *Infection and Immunity* **75** (10): 4831–7. PMC 2044526. PMID 17606598. doi:10.1128/IAI.00237-07.
10. ↑  Leboit, Philip E.; Berger, Timothy G.; Egbert, Barbara M.; Beckstead, Jay H.; Benedict Yen, T. S.; Stoler, Mark H. (1989). "Bacillary Angiomatosis: The Histopathology and Differential Diagnosis of a Pseudoneoplastic Infection in Patients with Human Immunodeficiency Virus Disease". *The American Journal of Surgical Pathology* **13** (11): 909–20. PMID 2802010. doi:10.1097/00000478-198911000-00001.
11. ↑  Brouqui, P.; Houpikian, P.; Dupont, H. T.; Toubiana, P.; Obadia, Y.; Lafay, V.; Raoult, D. (1996). "Survey of the Seroprevalence of Bartonella quintana in Homeless People". *Clinical Infectious Diseases* **23** (4): 756–9. PMID 8909840. doi:10.1093/clinids/23.4.756.
12. ↑  Koehler, Jane E.; Sanchez, Melissa A.; Garrido, Claudia S.; Whitfeld, Margot J.; Chen, Frederick M.; Berger, Timothy G.; Rodriguez-Barradas, Maria C.; Leboit, Philip E.; Tappero, Jordan W. (1997). "Molecular Epidemiology of *Bartonella* Infections in Patients with Bacillary Angiomatosis–Peliosis". *New England Journal of Medicine* **337** (26): 1876–83. PMID 9407154. doi:10.1056/NEJM199712253372603.
13. ↑  Brouqui, Philippe; Lascola, Bernard; Roux, Veronique; Raoult, Didier (1999). "Chronic *Bartonella quintana* Bacteremia in Homeless Patients". *New England Journal of Medicine* **340** (3): 184–9. PMID 9895398. doi:10.1056/NEJM199901213400303.
14. ↑  Cooper, M. D.; Hollingdale, M. R.; Vinson, J. W.; Costa, J. (1976). "A Passive Hemagglutination Test for Diagnosis of Trench Fever Due to Rochalimaea quintana". *Journal of Infectious Diseases* **134** (6): 605–9. PMID 63526. doi:10.1093/infdis/134.6.605.
15. ↑  Slater, Leonard N.; Welch, David F.; Hensel, Diane; Coody, Danese W. (1990). "A Newly Recognized Fastidious Gram-negative Pathogen as a Cause of Fever and Bacteremia". *New England Journal of Medicine* **323** (23): 1587–93. PMID 2233947. doi:10.1056/NEJM199012063232303.
16. ↑  Myers, WF; Grossman, DM; Wisseman Jr, CL (1984). "Antibiotic susceptibility patterns in Rochalimaea quintana, the agent of trench fever". *Antimicrobial agents and chemotherapy* **25** (6): 690–3. PMC 185624. PMID 6742814. doi:10.1128/aac.25.6.690.

Véxase tamén
------------

### Ligazóns externas

* "*Bartonella quintana*". *NCBI Taxonomy Browser*. 803.

|  |  |
| --- | --- |
| Control de autoridades | 
* Wd: Q148561
* EBID: ID
* JSTOR: bartonella-quintana
* MAG: 2780916389

 |

|  |  |
| --- | --- |
| Identificadores taxonómicos | 
* BacDive: 1633
* EOL: 975566
* EPPO: BARNQU
* GBIF: 3220792
* IRMNG: 11280609
* ITIS: 959882
* NCBI: 803
* uBio: 2107855

 |

|  |  |
| --- | --- |
| Identificadores | 
* MeSH: D018413
* MeSH: B03.440.090.100.650
* UNII: 9R2271TA4J

 |